Document ID: /roh_data/filtered/Bilingualer_Corpus_interleaved-it-rm.jsonl.gz/1831

This is a text translated from Italian to Rumantsch Grischun.
Chiusura del centro per richiedenti l'asilo di Lenzerheide

Il Cantone dei Grigioni chiuderà l'alloggio per richiedenti l'asilo "Bergwald" a Lenzerheide alla fine di settembre 2010. La chiusura anticipata della struttura è da ricondurre a motivi economici ed è stata resa possibile grazie all'imminente apertura di un centro di transito a Cazis, come pure al calo del numero di nuovi richiedenti l'asilo.

Nel tardo autunno del 2006, il Cantone dei Grigioni aveva preso in affitto per la durata di cinque anni l'immobile "Bergwald", situato nel Comune di Vaz/Obervaz, quale alloggio per richiedenti l'asilo. L'immobile offre spazio per circa 70 richiedenti l'asilo ed è stato utilizzato quale centro di transito. Nei centri di transito vengono collocate persone in attesa dell'esito della loro procedura d'asilo, le quali nel frattempo possono anche svolgere un'attività lucrativa.

Su richiesta e in accordo con il proprietario dell'immobile, il rapporto di locazione è stato sciolto con effetto al 31 marzo 2011, ovvero un anno prima della durata di locazione originariamente convenuta. A seguito dell'attuale numero contenuto di nuovi richiedenti l'asilo assegnati al Cantone dei Grigioni e della prossima apertura del centro di transito "Rheinkrone" a Cazis, i richiedenti l'asilo collocati presso il "Bergwald" sono stati trasferiti in altri alloggi, ciò che permetterà di chiudere questo centro di transito verso la fine di settembre 2010.

Prima dell'apertura del centro di transito, nell'autunno 2007 la popolazione locale e cerchie turistiche avevano espresso i loro seri dubbi relativi agli effetti negativi che la struttura avrebbe potuto avere sul turismo e sull'area di svago circostante. Grazie a una severa gestione dell'alloggio collettivo, questi timori si sono fortunatamente rivelati infondati e i richiedenti l'asilo presenti sono stati ben accolti anche dalla popolazione locale. È inoltre stato possibile trovare lavoro in imprese locali per numerosi richiedenti l'asilo, facilitando così all'economia locale la ricerca di personale ausiliario.

Persone di riferimento:

- Heinz Brand, capo dell'Ufficio per questioni di polizia e di diritto civile, tel. 081 257 25 21

- Beda Egger, capo della Sezione Asilo ed esecuzione delle misure, tel. 081 257 25 35

Organo: Ufficio per questioni di polizia e di diritto civile

Fonte: it Ufficio per questioni di polizia e di diritto civile

28.09.2010
La chasa da dimora per requirentas e per requirents d'asil si Planeiras vegn serrada

Il chantun Grischun serra la chasa da dimora per requirentas e per requirents d'asil "Bergwald" si Planeiras per la fin da settember 2010. L'instituziun vegn serrada anticipadamain per motivs da custs e perquai che la nova avertura d'in center da transit a Cazas daventa pussaivla proximamain sco er grazia al regress da requirentas e da requirents d'asil novarrivads.

Il tard atun 2006 ha il chantun Grischun prendì en locaziun l'immobiglia "Bergwald" en la vischnanca da Vaz sco chasa da dimora per requirentas e per requirents d'asil, e quai per ina durada da tschintg onns. L'immobiglia ha plazza per circa 70 requirentas e requirents d'asil ed è vegnida duvrada sco center da transit. En ils centers da transit vegnan collocadas persunas che spetgan il resultat da lur procedura d'asil e che pon er surpigliar in'activitad da gudogn en il fratemp.

Sin giavisch ed en enclegientscha cun il proprietari da l'immobiglia è il contract vegnì schlià in onn avant la scadenza da la locaziun ch'era vegnida fixada contractualmain per ils 31 da mars 2011. Pervia da l'assegnaziun – ch'è actualmain bassa – da novas requirentas e da novs requirents d'asil al chantun Grischun ed en vista a la proxima avertura dal center da transit "Rheinkrone" a Cazas vegnan transferidas las requirentas ed ils requirents d'asil ch'èn collocads en l'immobiglia "Bergwald" en autras chasas da dimora, uschia ch'il center da transit "Bergwald" po vegnir mess or da funcziun vers la fin da settember 2010.

Avant l'avertura dal center da transit, l'atun 2007, eran la populaziun locala sco er circuls turistics sa fatgs gronds quitads davart las consequenzas negativas da l'instituziun per il turissem sco er per il territori da recreaziun dals conturns. Grazia ad ina gestiun rigurusa da la chasa da dimora èn questas temas per fortuna stadas vanas. Las requirentas ed ils requirents d'asil ch'eran preschents èn vegnids acceptads bain er da la populaziun dal vitg. Plinavant han numerusas requirentas e numerus requirents d'asil pudì vegnir intermediads sco forzas da lavur en interpresas localas. Uschia han ellas ed els facilità al mastergn local da tschertgar persunal auxiliar.

Infurmaziuns:

- Heinz Brand, schef da l'uffizi da fatgs da polizia e da dretg civil dal Grischun, tel. 081 257 25 21

- Beda Egger, manader da la partiziun "asil ed execuziun da mesiras", tel. 081 257 25 35

Gremi: uffizi da fatgs da polizia e da dretg civil

Funtauna: rg uffizi da fatgs da polizia e da dretg civil

28.09.2010